  Наталья Тетерина «Санкт-Петербург» телерадиокомпания Удмуртиын улӥсь бесерманъёс сярысь фильм кылдытоз. Матысь дыре телекомпанилэн съёмочной группаез Яр но Юкаменск ёросъёсы вуылоз, ивортэ элькунысь Калыкъёслэн эшъяськон юртсылэн пресс-службаез. Ичи лыдъем калык сярысь возьматонэз 2019-тӥ арын 8-тӥ тулыспалэ «Культура» каналын учкыны луоз. Бесерманъёс сярысь фильмез «Письма из провинции» программаын возьматозы. Со Россиын лулчеберетэз утись но узырмытӥсь адямиос сярысь документальной фильмъёсын сузьет. Программа эфире 15 арлэсь кема дыр ӵоже потэ ни. Тодэ вайытом, 2018-тӥ арын толшоре Ижкарын улӥсьёсты бесерманъёс сярысь «Нация» фильмен тодматӥзы. Санкт-Петербургысь режиссёрлэн Юлия Мироновалэн ужез Юкаменск ёросын кылдытэмын.  Озьы ик лыдӟе: «Кӧрбан: бесерманъёсын матэгес тодматскыны луонлык». Тегъёс: Лулчеберет Яр Удмуртия бесерманъёс Юкаменск йӧслыкъёс телевидение  